[{"text_idx": "#000003", "text": "Roedd y cynllunwyr a ddynododd y Parciau Cenedlaethol yn eu gweld fel mannau a fyddai\u2019n rhoi cyfleoedd i bob aelod o gymdeithas gael mynediadam ddim i gefn gwlad \u2013 eu hymadrodd ar gyfer hyn oedd \u201chamdden awyr agored\u201d."}, {"text_idx": "#000005", "text": "Mae\u2019r ffordd y mae pobl yn cael mynediad i gefn gwlad ac yn ei ddefnyddio wedi\u2019i drawsnewid yn llwyr o\u2019r weledigaeth a gre\u0308wyd yn sgil y rhyfel. Nid yn unig y mae poblogaeth y DU wedi cynyddu\u2019n sylweddol \u2013 mae tua 13 miliwn yn fwy o bobl yn y DU nag ym 1949 \u2013 ond mae perchnogaeth ceir wedi cynyddu\u2019n esbonyddol. Ym 1950, roedd 4 miliwn o geir ar y ffordd \u2013 heddiw, mae\u2019r ffigur hwnnw wedi cynyddu i dros 38 miliwn. Mae\u2019r twf cyfun hwn mewn pobl a\u2019r defnydd o geir preifat wedi cael effaith fawr ar y Parc Cenedlaethol a\u2019n gallu i reoli pwysau ymwelwyr. Mae twristiaeth yn denu ymwelwyr i aros am gyfnod neu i daro heibio am ddiwrnod yn unig, ac mae\u2019n un o elfennau mwyaf arwyddocaol yr economi leol. Yn wir, mae gwariant ymwelwyr ar y cyfan wedi cynyddu cymaint a\u0302 45% oddi ar 2007. Daw ymwelwyr i\u2019r Parc Cenedlaethol am lu o resymau, ond yn y bo\u0302n, maent yn dod am ei fod yn ennyn teimladau o lesiant sydd o fudd i\u2019w hiechyd emosiynol a\u2019u hapusrwydd. Nid y bobl yw\u2019r broblem ond eu dull o gyrraedd y lle."}, {"text_idx": "#000007", "text": "Yn ystod y cyfnod clo, roedd y daith gerdded leol yn gysur i lawer bob dydd."}, {"text_idx": "#000008", "text": "Daeth y cyfle newydd i dreulio amser hamdden yn yr awyr agored yn gyfystyr ag iacha\u0302d, yn debyg i weledigaeth y Parciau Cenedlaethol a amlinellwyd gan Dower a Hobhouse yn o\u0302l yn y 1940au. Cadarnhawyd hynny pan laciodd y cyfyngiadau wrth i nifer yr ymwelwyr ddychwelyd i lefelau nas gwelwyd o\u2019r blaen."}, {"text_idx": "#000010", "text": "Materion sy\u2019n codi pan fo pwysau ymwelwyr yn drech na chapasiti\u2019r ardal:-"}, {"text_idx": "#000011", "text": "Tagfeydd ffyrdd a phroblemau parcio\nCynnydd mewn tai haf ac ail gartrefi\nEffeithiau ar gynefinoedd sensitif ac aflonyddwch bywyd gwyllt"}, {"text_idx": "#000012", "text": "Deall a Mwynhau'r Parc Cenedlaethol"}]